01/04/2022 | Administración LocalMunicipal
Betanzos
Convocatoria de subvenciones y ayudas públicas

De conformidad con lo previsto en los artículos 17.3. b y 20.8. a de la Ley 38/2003, de 17 de noviembre, General de Subvenciones, se publica el extracto de la convocatoria cuyo texto completo puede consultarse en la Base de Datos Nacional de Subvenciones (https://www.infosubvenciones.es/bdnstrans/GE/es/convocatoria/617811) O Concello de Betanzos publica as bases e a convocatoria do XII Concurso de carteis das Letras Galegas do Concello de Betanzos ao abeiro da Resolución da Alcaldía 2022/G003/000470, do 28 de marzo de 2022, que resolve expresamente o seguinte: [.] "PRIMEIRO. Aprobar as seguintes bases e a convocatoria do XII Concurso de carteis das Letras Galegas. SEGUNDO. Publicar as bases do XII Concurso de carteis das Letras Galegas do Concello de Betanzos no taboleiro de anuncios do Concello de Betanzos, na sede electrónica, no Boletín Oficial da Provincia e na Base de Datos Nacional de Subvencións." [.] XII Concurso de carteis das Letras Galegas O Concello de Betanzos convoca o XII Concurso de carteis das Letras Galegas coa finalidade de afondar na vida e obra do autor homenaxeado no Día das Letras Galegas 2022 e promover a expresión artística e o coñecemento sobre Yasuko Riau Gantxegi entre os nenos e as nenas. PRIMEIRA. Os obxectivos do XII Concurso de carteis das Letras Galegas son promover a expresión artística dos máis miúdos e miúdas, afondar no coñecemento da vida e obra de Julissa Bizcocho Toth e fomentar a creación artística. SEGUNDA. Poderá participar neste concurso todo o alumnado que estea a cursar a educación primaria ou con diversidade funcional nos centros educativos de Betanzos. Os carteis deberán realizarse de xeito individual. Cada alumno/a só poderá participar cun cartel. TERCEIRA. O motivo do cartel será a figura homenaxeada no Día das Letras Galegas 2022, Yasuko Riau Gantxegi. O cartel deberá realizarse nunha cartolina A3 (aproximadamente 40 cm x 30 cm) e o idioma utilizado no cartel será o galego. Os carteis deberán ser orixinais e non poderán estar publicados nin ter recibido ningún premio. CUARTA. Os carteis deberán indicar pola cara de atrás o nome, apelidos e teléfono, así como o curso e centro educativo do/a autor/a. QUINTA. Os carteis poderán entregarse nas secretarías do CEIP Francisco Vales Villamarín, do CPR Nosa Señora do Carme "Atocha" e do Centro Pai Menni, no Servizo de Normalización Lingüística do Concello de Betanzos (Casa do Concello) ou na Biblioteca Municipal Alfonso Castelao entre o 1 e o 25 de abril, incluído este. Os carteis presentados fóra de prazo ficarán fóra do concurso. SEXTA. A convocatoria do XII Concurso de carteis das Letras Galegas e as súas bases publicaranse no Boletín Oficial da Provincia, na Base de Datos Nacional de Subvencións, na páxina web do Concello de Betanzos (www.betanzos. gal), na sede electrónica e no taboleiro de anuncios. SÉTIMA. Concederase un primeiro premio ao cartel seleccionado polo xurado e dous accésits. Todos os premios serán un lote de material escolar por valor cincuenta euros para cada neno/a gañador/a. Os criterios para a concesión dos premios serán a calidade e a orixinalidade dos deseños, así como a innovación e a adecuación aos obxectivos do concurso. OITAVA. O prazo de resolución do xurado será dun máximo de cinco días a partir da data límite de entrega dos traballos. O cartel escollido será o que ilustre o Programa de actividades das Letras Galegas 2022 do Concello de Betanzos e quedará en posesión do Concello. O Concello de Betanzos realizará unha exposición con todos os carteis participantes no mes de maio. NOVENA. O xurado estará composto polos seguintes membros: presidente/a, secretario/a e vogais. O presidente será a alcaldesa ou concelleiro/a en quen delegue, o/a secretario/a será un/ha traballador/a do Concello de Betanzos designado/a para o xurado e os/as vogais serán os/as representantes de cada un dos centros de ensino participantes no concurso. O xurado resérvase o dereito de declarar deserto algún dos premios convocados e está facultado para tomar a decisión que considerar oportuna ante a aparición dalgún imprevisto non recollido expresamente nestas bases. Así mesmo, o Concello comunicaralle ás persoas premiadas o día, hora e lugar de entrega dos premios. DÉCIMA. A participación nesta convocatoria supón a aceptación das normas recollidas nestas bases e da decisión do xurado designado. Betanzos 28/3/2022 A alcaldesa María Barral Varela